Park Nazzjonali ta' Manovo-Gounda St Floris

Il-Park Nazzjonali ta' Manovo-Gounda St Floris (bil-Franċiż: Parc national du Manovo-Gounda St Floris) huwa park nazzjonali u Sit ta' Wirt Dinji tal-UNESCO fil-prefettura ta' Bamingui-Bangoran fir-Repubblika Ċentru-Afrikana, qrib il-fruntiera maċ-Chad. Tniżżel fil-lista tas-Siti ta' Wirt Dinji tal-UNESCO fl-1988 minħabba l-bijodiversità unika li tgħix fih.

 Flora u Fawna 
Fost l-ispeċijiet notevoli li jgħixu fil-park hemm ir-rinoċeronti suwed, l-iljunfanti, iċ-cheetah tas-Sudan, il-leopardi, il-gazzelli ta' rashom bl-aħmar, il-bufli, il-ġiraffi, l-iljuni, u firxa wiesgħa ta' speċijiet ta' għasafar tal-ilma fil-pjanuri tal-għargħar tat-Tramuntana.

Is-sit huwa mhedded minħabba li l-organiżmi selvaġġi tiegħu qed imutu u l-ispeċijiet tal-annimali qed jinqerdu. Ir-rinoċeront iswed tal-Punent li kien indiġenu għar-Repubblika Ċentru-Afrikana ġie estint fl-2011. Is-sit tniżżel fil-lista tas-siti fil-perikli wara rapporti ta' ragħa u nsib illegali minn kaċċaturi armati sa snienhom, li jaf qatlu saħansitra 80 % tal-organiżmi selvaġġi tal-park. Il-qtil b'armi tan-nar ta' erba' membri tal-persunal tal-park fil-bidu tal-1997 u l-istat ġenerali ta' deterjorament tas-sigurtà wasslu biex il-proġetti kollha tal-iżvilupp u tat-turiżmu jitwaqqfu ħesrem.

Il-gvern tar-Repubblika Ċentru-Afrikana ppropona li jassenja r-responsabbiltà tal-ġestjoni tas-sit lil fondazzjoni privata. It-tħejjija ta' rapport dettaljat dwar l-istat ta' konservazzjoni u ta' pjan ta' riabilitazzjoni biex is-sit ġie rrakkomandat mill-Kumitat tal-Wirt Dinji fl-1998. Fi ħdan il-park qed isiru programmi ta' tnissil tal-organiżmi selvaġġi biex il-popolazzjonijiet jirpiljaw.

 Pożizzjoni 
Il-park jokkupa l-biċċa l-kbira tan-naħa tal-Lvant tal-provinċja ta' Bamingui-Bangoran fit-Tramuntana tal-pajjiż. Il-konfini tat-Tramuntana tal-park imiss mal-fruntiera internazzjonali maċ-Chad tul ix-xmajjar Aouk (Bahr) u Kameur. Il-fruntiera tal-Lvant hija x-xmara Vakaga, il-fruntiera tal-Punent hija x-xmara Manovo, madwar 40 kilometru (25 mil) fil-Lvant ta' N'Délé, u l-fruntiera tan-Nofsinhar huwa l-irdum tal-Massif des Bongo. It-triq bejn Ndéle u Birao tgħaddi minn ġol-park.

 Sit ta' Wirt Dinji 
Il-Park Nazzjonali ta' Manovo-Gounda St Floris ġie ddeżinjat bħala Sit ta' Wirt Dinji tal-UNESCO fl-1988.

Il-valur universali straordinarju tas-sit ġie rrikonoxxut abbażi ta' żewġ kriterji tal-għażla tal-UNESCO: il-kriterju (ix) "Eżempju straordinarju li jirrappreżenta proċessi ekoloġiċi u bijoloġiċi kontinwi sinifikanti fl-evoluzzjoni u fl-iżvilupp ta' ekosistemi u ta' komunitajiet ta' pjanti u ta' annimali terrestri, tal-ilma ħelu, kostali u tal-baħar"; u l-kriterju (x) "Post fejn hemm l-iktar ħabitats naturali importanti u sinifikanti għall-konservazzjoni fil-post tad-diversità bijoloġika, inkluż fejn hemm speċijiet mhedda ta' valur universali straordinarju mill-perspettiva tax-xjenza jew tal-konservazzjoni".

 Iktar qari 

 Barber, K., Buchanan, S. & Galbreath, P. (1980). An Ecological Survey of the St Floris National Park, Central African Republic. IPAD, US National Park Service, Washington D.C.

 Buchanan, S. & Schacht, W. (1979). Ecological investigations in the Manovo-Gounda-St Floris National Park ISBN B0007AWI2G. Ministre des Eaux, Forêts, Chasses et Pêches, Bangui. CAR

 CAR (1987). Nomination of the Parc National du Manovo-Gounda-St Floris for Inscription on the World Heritage List. Ministre du Tourisme, des Eaux, Forêts, Chasses et Pêches, Bangui. Central African Republic.

 CAR (1992). Sauvegarde de Manovo-Gounda St Floris. Patrimoine Mondial. Report of the Haut Commissaire de la Zone Franche Ecologique to UNESCO.

 Douglas-Hamilton, I., Froment, J., & Doungoubé, G. (1985). Aerial survey of wildlife in the North of the Central African Republic. Report to CNPAF, WWF, IUCN, UNDP and FAO.

 IUCN, (1988). World Heritage Nomination - Technical Evaluation. Report to WWF.

 IUCN/WWF Project 3019. Elephant Research and Management, Central African Republic. Various reports.

 IUCN (1997) State of Conservation of Natural World Heritage Properties. Report prepared for the World Heritage Bureau, 21st session, UNESCO, Pariġi. 7pp.

 Loevinsohn, M. (1977). Analyse des Résultats de Survol Aérien 1969/70. CAF/72/010 Document de Travail No.7. FAO, Ruma.

 Loevinsohn, M.,Spinage, C. & Ndouté, J. (1978). Analyse des Résultats de Survol Aérien 1978. CAF/72/010 Document de Travail No.10. FAO, Ruma.

 Pfeffer, P. (1983). Un merveilleux sanctuaire de faune Centrafricain: le parc national Gounda-Manovo-St. Floris. Balafon, 58. Puteaux, Franza.

 Spinage, C. (1976). Etudes Préliminaires du Parc National de Saint-Floris. CAF/72/010. FAO, Ruma.

 Spinage, C.(1981). Résumé des Aires de Faune Protégées et Proposées pour être Protégées. CAF/78/006 Document de terrain No.2. FAO, Ruma.

 Spinage, C. (1981). Some faunal isolates of the Central African Republic. African Journal of Ecology 19(1-2): 125-132.

 Temporal, J-L. (1985). Rapport Final d'Activités dans le Parc National Manovo-Gounda-St Floris. Rapport du projet. Fonds d'Aide et Coopération.

 UNESCO World Heritage Committee (1997). Report on the 20th Session of the World Heritage Committee, Pariġi.

 UNESCO World Heritage Committee (1998). Report on the 21st Session of the World Heritage Committee, Pariġi.

 UNESCO World Heritage Committee (2001). Report on the 24th Session of the World Heritage Committee, Pariġi.

 UNESCO World Heritage Committee (2002). Report on the 25th Session of the World Heritage Committee, Pariġi.

 Referenzi 

Kategorija:Siti ta' Wirt Dinji Naturali
Kategorija:Repubblika Ċentru-Afrikana
Kategorija:Parks Nazzjonali
Kategorija:Siti ta' Wirt Dinji fir-Repubblika Ċentru-Afrikana